OpenLLM-France/wikimedia huggingface dataset:
# Abd-ar-Rahman Sanxuelo

Al-Mamun Abd-ar-Rahman ibn Muhàmmad ibn Abi-Àmir (àrab: المأمون عبد الرحمن بن محمد بن أبي عامر, al-Maʾmūn ʿAbd ar-Raḥmān b. Muḥammad b. Abī ʿĀmir), més conegut com Abd-ar-Rahman Sanxuelo pel seu malnom Xanjul (àrab: شنجول, Xanjūl), arabització del romanç Sanxuelo, literalment ‘petit Sanç’, fou fill del famós Almansor i hàjib de l'Àndalus omeia. Va prendre el làqab de Nàssir-ad-Dawla (àrab: ناصر الدولة, Nāṣir ad-Dawla).
Portava el malnom Sanxuelo perquè era, per part de mare, net de Garcia Sanxes II de Navarra, rei de Pamplona. A la mort del seu germà gran Abd-al-Màlik al-Mudhàffar (1008) el va succeir com a hàjib. Al-Mudhàffar preparava una expedició contra Castella, quan va morir d'una malaltia de pit a la vora del riu Guadimellato, prop de Còrdova (20 d'octubre del 1008) i els rumors deien que havia estat enverinat pel seu germanastre Abd-ar-Rahman Sanxuelo. Aquest va obligar el califa Hixam al-Muàyyad bi-L·lah a atorgar-li el nomenament de hàjib.
Estava poc dotat pel comandament i era molt vanitós; aviat es va guanyar l'oposició popular on ja no era simpàtic per les seves tendències amazigòfiles. Primer va obligar el califa Hixam II a nomenar-lo com a hereu a la corona (novembre del 1008) cosa que va desagradar al poble. A l'hivern, contra tota lògica, va decidir sortir en expedició contra el regne de Lleó, i llavors l'oposició es va organitzar i va esclatar una revolta, instigada per Muhàmmad al-Mahdí bi-L·lah, oncle del califa Hixam, i amb suport del grup conegut com els marwanesos, mentre que el partit dels esclavons donava suport a Sanxuelo. Els rebels es van apoderar de l'alcàsser i van obligar a Hixam II a abdicar i van proclamar califa a Muhàmmad al-Mahdí (finals del 1008 o principis del 1009). La primera preocupació d'aquest fou saquejar la residència dels amírides, la família d'Almansor, a Madīnat al-Zahrā.
Sanxuelo encara disposava de l'exèrcit i va trigar temps a decidir què feia. Finalment va decidir retornar a la capital per recuperar el poder, però de camí les seves forces el van abandonar i fou capturat prop de la ciutat per emissaris del nou califa, que el van matar el 3 de març del 1009.

## Referències

* ↑ Bariani, Laura. Almanzor (en castellà). Editorial NEREA, 2003, p. 221. ISBN 8489569851.
* ↑ Hi havia un altre partit, els amrís, que encara que neutrals, en certa manera van afavorir igualment la deposició del hàjib donant suport al califa, però oposant-se a al-Mahdí.

## Bibliografia

* Lévi-Provençal, Évariste. Histoire de l'Espagne musulmane (en francès). Le Caire, 1944-1953.
# Gremlin

El gremlin és un monstre llegendari que fa estavellar-se els avions. Té un doble vessant, de dia els gremlins són macos i semblants a peluixos o mascotes, amb la qual cosa s'atreuen l'interès dels humans, que se'ls emporten. De nit es transformen i adopten el seu veritable aspecte, molt canviant segons les fonts. Poden tenir versions femenines, que en el seu costat positiu s'assemblen a una fada.
Han aparegut a diversos programes televisius i pel·lícules, com ara Gremlins, un film de 1984 que barrejava elements d'humor i terror, una ambigüitat lligada sovint a aquestes criatures. Per aquest motiu en la seva versió positiva actuen com a mascotes protectores i com a tals apareixen a sèries de dibuixos animats o ninots per als nens.

## Mogwai

Els mogwai són la primera fase dels Gremlins. Els mogwai, tenen tres normes les quals no poden trencar segons el que s'especifica als diferents llargmetratges on surten: No els pot tocar l'aigua, No es poden exposar a la llum perquè la llum del sol els mataria i no poden menjar després de mitjanit.

### Reproducció

La reproducció d'un mogwai és asexual, ja que per a poder reproduir-se, el mogwai originari ha d'entrar en contacte amb l'aigua, moment a partir del qual es genera una reacció a la seva esquena que permet una divisió del seu organisme i la creació de nous espècimens.

### Transformació

En el cas, que un mogwai mengi més enllà de la mitjanit, es produeix un procés de transformació que acaba en la reconversió de l'espècimen en un ser diferenciat després d'un període de letargia en un capoll. Aquest nou espècimen, presenta una personalitat antisocial orientada a la destrucció i la satisfacció immediata dels impulsos, a diferència dels mogwai no transformats. Val a dir, que durant la primera part de la saga de pel·lícules de Gremlins, es bateja als mogwai transformats com a Gremlins per part d'un veterà de la Segona Guerra Mundial en referència al fet que un gremlin era el nom que donaven els soldats a una peça de fabricació de fora dels Estats Units que es trobava en l'armament de les tropes americanes posada expressament perquè aquests fallessin.

## Referències

* 1 2 «mogwai Frequently Asked Questions». Arxivat de l'original el 2006-04-21. [Consulta: 7 agost 2014].
# Mary Sears (oceanògrafa)

* Per a altres significats, vegeu «USNS Mary Sears (T-AGS-65)».
Mary Sears (Wayland, 18 de juliol de 1905 – Woods Hole, Falmouth, 2 de setembre de 1997) va ser comandanta de la Reserva Naval dels Estats Units i una oceanògrafa pionera de l'oceanografia moderna. Tota la seva carrera va estar lligada a la Institució Oceanogràfica de Woods Hole (WHOI).

## Referències

* ↑ Denton, Peter «Mary Sears: Brief Life of an oceanographer and patriot: 1905-1997» (en anglès). Harvard Magazine. Harvard University.
* ↑ «Sears Medal Bio» (en anglès). The Oceanography Society. Arxivat de l'original el 2020-07-09. [Consulta: 9 juliol 2020].

## Enllaços externs

* About Mary Sears. Woods Hole Oceanographic Institution (anglès)
* NAVY TO LAUNCH OCEANOGRAPHIC SURVEY SHIP MARY SEARS (T-AGS 65) US DoD News Release October 18, 2000 (anglès)
* Mary Sears, 92, Oceanographic Editor and Scientist at Woods Hole New York Times Obituary dated September 10, 1997 (anglès)
# Tōyō kanji

Els tōyō kanji (当用漢字) són una llista dels 1850 caràcters kanji considerats d'ús general i proposada pel govern japonès el 1946. Aquesta llista va ser substituïda el 1981 per la de jōyō kanji, que té un nombre llugerament major de caràcters.

## Llista dels 1850 tōyō kanji

一丁七丈三上下不且世丘丙中丸丹主久乏乗乙九乳乾乱了事二互五井亜亡交享京人仁今介仕他付代令以仰仲件任企伏伐休伯伴伸伺似但位低住佐何仏作佳使来例侍供依侮侯侵便係促俊俗保信修俳俵併倉個倍倒候借倣値倫仮偉偏停健側偶傍傑備催伝債傷傾働像僚偽僧価儀億倹儒償優元兄充兆先光克免児入内全両八公六共兵具典兼冊再冒冗冠冬冷准凍凝凡凶出刀刃分切刈刊刑列初判別利到制刷券刺刻則削前剖剛剰副割創劇剤剣力功加劣助努効劾勅勇勉動勘務勝労募勢勤勲励勧勺匁包化北匠匹匿区十千升午半卑卒卓協南博占印危却卵巻卸即厘厚原去参又及友反叔取受口古句叫召可史右司各合吉同名后吏吐向君吟否含呈呉吸吹告周味呼命和咲哀品員哲唆唐唯唱商問啓善喚喜喪喫単嗣嘆器噴嚇厳嘱囚四回因困固圏国囲園円図団土在地坂均坊坑坪垂型埋城域執培基堂堅堤堪報場塊塑塔塗境墓墜増墨堕墳墾壁壇圧塁壊士壮壱寿夏夕外多夜夢大天太夫央失奇奉奏契奔奥奪奨奮女奴好如妃妊妙妥妨妹妻姉始姓委姫姻姿威娘娯娠婆婚婦婿媒嫁嫡嬢子孔字存孝季孤孫学宅宇守安完宗官宙定宜客宣室宮宰害宴家容宿寂寄密富寒察寡寝実寧審写寛寮宝寸寺封射将専尉尊尋対導小少就尺尼尾尿局居届屈屋展層履属山岐岩岸峠峰島峡崇崩岳川州巡巣工左巧巨差己市布帆希帝帥師席帳帯常帽幅幕幣干平年幸幹幻幼幽幾床序底店府度座庫庭庶康庸廉廊廃広庁延廷建弊式弓弔引弟弦弧弱張強弾形彩彫彰影役彼往征待律後徐径徒得従御復循微徴徳徹心必忌忍志忘忙忠快念怒怖思怠急性怪恒恐恥恨恩恭息悦悔悟患悲悼情惑惜恵悪惰悩想愁愉意愚愛感慎慈態慌慕惨慢慣慨慮慰慶憂憎憤憩憲憶憾懇応懲懐懸恋成我戒戦戯戸房所扇手才打扱扶批承技抄抑投抗折抱抵押抽払拍拒拓抜拘拙招拝括拷拾持指振捕捨掃授掌排掘掛採探接控推措描提揚換握掲揮援損揺捜搬携搾摘摩撤撮撲擁択撃操担拠擦挙擬拡摂支収改攻放政故叙教敏救敗敢散敬敵敷数整文斗料斜斤斥新断方施旅旋族旗既日旨早旬昇明易昔星映春昨昭是時晩昼普景晴晶暇暑暖暗暫暮暴暦曇暁曜曲更書替最会月有服朕朗望朝期木未末本札朱机朽材村束杯東松板析林枚果枝枯架柄某染柔査柱柳校株核根格栽桃案桑梅条械棄棋棒森棺植業極栄構概楽楼標枢模様樹橋機横検桜欄権次欲欺款歌欧歓止正歩武歳歴帰死殉殊殖残段殺殿殴母毎毒比毛氏民気水氷永求汗汚江池決汽沈没沖河沸油治沼沿況泉泊泌法波泣注泰泳洋洗津活派流浦浪浮浴海浸消渉液涼淑涙淡浄深混清浅添減渡測港渇湖湯源準温溶滅滋滑滞滴満漁漂漆漏演漢漫漸潔潜潤潮渋澄沢激濁濃湿済濫浜滝瀬湾火灰災炊炎炭烈無焦然煮煙照煩熟熱燃燈焼営燥爆炉争為爵父片版牛牧物牲特犠犬犯状狂狩狭猛猶獄独獲猟獣献玄率玉王珍珠班現球理琴環璽甘生産用田由甲申男町界畑畔留畜畝略番画異当畳疎疑疫疲疾病症痘痛痢痴療癖登発白百的皆皇皮盆益盛盗盟尽監盤目盲直相盾省看真眠眼睡督瞬矛矢知短石砂砲破研硝硫硬碁砕碑確磁礁礎示社祈祉秘祖祝神祥票祭禁禍福禅礼秀私秋科秒租秩移税程稚種称稲稿穀積穂穏穫穴究空突窒窓窮窯窃立並章童端競竹笑笛符第筆等筋筒答策箇算管箱節範築篤簡簿籍米粉粒粗粘粧粋精糖糧系糾紀約紅紋納純紙級紛素紡索紫累細紳紹紺終組結絶絞絡給統糸絹経緑維綱網綿緊緒線締縁編緩緯練縛県縫縮縦総績繁織繕絵繭繰継続繊欠罪置罰署罷羊美着群義羽翁翌習翼老考者耐耕耗耳聖聞声職聴粛肉肖肝肥肩肪肯育肺胃背胎胞胴胸能脂脅脈脚脱脹腐腕脳腰腸腹膚膜膨胆臓臣臨自臭至致台与興旧舌舎舗舞舟航般舶船艇艦良色芋芝花芳芽苗若苦英茂茶草荒荷荘茎菊菌菓菜華万落葉著葬蒸蓄薄薦薪薫蔵芸薬藩虐処虚虜虞号蚊融虫蚕蛮血衆行術街衝衛衡衣表衰衷袋被裁裂裏裕補装裸製複襲西要覆見規視親覚覧観角解触言訂計討訓託記訟訪設許訴診詐詔評詞詠試詩詰話該詳誇誌認誓誕誘語誠誤説課調談請論諭諮諸諾謀謁謄謙講謝謡謹証識譜警訳議護誉読変譲谷豆豊豚象豪予貝貞負財貢貧貨販貫責貯弐貴買貸費貿賀賃賄資賊賓賜賞賠賢売賦質頼購贈賛赤赦走赴起超越趣足距跡路跳踊踏践躍身車軌軍軒軟軸較載軽輝輩輪輸轄転辛弁辞辱農込迅迎近返迫迭述迷追退送逃逆透逐途通速造連逮週進逸遂遇遊運遍過道達違逓遠遣適遭遅遵遷選遺避還辺邦邪邸郊郎郡部郭郵都郷配酒酢酬酪酵酷酸酔醜医醸釈里重野量金針鈍鈴鉛銀銃銅銑銘鋭鋼録錘錠銭錯錬鍛鎖鎮鏡鐘鉄鋳鑑鉱長門閉開閑間閣閥閲関防阻附降限陛院陣除陪陰陳陵陶陥陸陽隆隊階隔際障隣随険隠隷隻雄雅集雇雌双雑離難雨雪雲零雷電需震霜霧露霊青静非面革音韻響頂項順預頒領頭題額顔願類顧顕風飛翻食飢飲飯飼飽飾養餓余館首香馬駐騎騰騒駆験驚駅骨髄体高髪闘鬼魂魅魔魚鮮鯨鳥鳴鶏塩麗麦麻黄黒黙点党鼓鼻斎歯齢

## Referències

* ↑ «Revising the list of kanji» (en anglès). Japan Times, 16-11-2008. [Consulta: 4 octubre 2020].
# Teodor d'Argos

Teodor d'Argos (grec antic: Θεόδωρος, llatí: Theodorus) fou un escultor de l'antiga Grècia nadiu d'Argos, fill de Poros. Va fer una escultura de Nicis, fill d'Andròmides, que fou dedicada pel poble d'Hermíona, segons indica una inscripció. La seva època no pot ser establerta amb seguretat, però es pensa que va viure vers el segle vi aC.

## Referències

* ↑ Theodorus 3 Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# José Manuel Rojas

José Manuel Rojas Bahamondes (23 de juny de 1983 a Talagante, Xile) conegut com a Pepe, és un futbolista xilè, que actualment juga per la Universidad de Chile.

## Referències

* ↑ José Manuel Rojas Bahamondes - Fichajes.com
# Subprefectura de Hidaka

La subprefectura de Hidaka (日高振興局 Hidaka-shinkō-kyoku) és una subprefectura d'Hokkaido, Japó. La seua capital és la ciutat d'Urakawa. La ciutat més poblada és Shinhidaka, amb vora el doble d'habitants d'Urakawa.

## Geografia

Hidaka es troba en la costa sud-est de Hokkaido, i amb una àrea de 4.811,91 quilometres quadrats, és la setena subprefectura més gran de Hokkaido i ocupa el 5,8% de l'àrea total de Hokkaido.Més del 80% de l'àrea esta coberta per boscos.
La subprefectura limita amb les subprefectures d'Iburi, Kamikawa i la de Tokachi.
Hidaka és coneguda com la "Meca del muntanyisme" per les seues famoses muntanyes, amb més de 20 pics, inclòs el mont Poroshiri amb 2.052 metres d'alçada. Aquestes muntanyes formen part del Parc quasi nacional de Hidaka-sanmyaku Erimo, el qual inclou el mont Apoi i el paisatge costaner del cap Erimo.

### Municipis

Subprefectura de Hidaka (2019) :

### Demografia

La població de la subprefectura de Hidaka és de 81.407 en 33.996 núclis familiars. Al cens del 2005, aquest nombre d'habitants representava l'1,4% de la població total de Hokkaido. El punt més alt de població de Hidaka va ser en 1960. L'actual nombre d'habitants ha baixat en 4.613 persones des de l'anterior cens de 2005.

## Història

* 1897: Es crea la subprefectura d'Urakawa.
* 1932: La subprefectura d'Urakawa es renombrada com a subprefectura de Hidaka.
El nom Hidaka deriva del nom de la província del mateix nom establerta en 1869, la qual en el seu moment va ser nomenada així en honor d'un lloc mitològic que apareix al Nihonshoki, el llibre d'història més antic del Japó, escrit l'any 720. L'actual Hidaka no té cap relació amb aquesta Hidaka llegendària del Nihonshoki.

## Referències

* 1 2 «Summary of Hidaka (日高の概要 Hidaka no Gaiyō)» (en japanese). Hokkaido Government, Hidaka Subprefectural Office, 2006. Arxivat de l'original el 2008-05-05. [Consulta: 20 juny 2008].
* ↑ «Summary of Hidaka: Population (日高の概要:人口 Hidaka no Gaiyō: Jinkō)» (en japanese). Hokkaido Government, Hidaka Subprefectural Office, 2006. Arxivat de l'original el 2006-06-21. [Consulta: 20 juny 2008].
# Gremiasco

Gremiasco és un municipi situat al territori de la província d'Alessandria, a la regió del Piemont (Itàlia).
Limita amb els municipis de Bagnaria, Brignano-Frascata, Cecima, Fabbrica Curone, Montacuto, Ponte Nizza, San Sebastiano Curone i Varzi.
Pertanyen al municipi les frazioni d'Albora, Bernona, Caschina Brichetti, Codevico, Colombassi, Castagnola, Fornace, Fovia, Gaggino, Guardamonte, Lunaro, Malvista, Martinetto, Matte, Musigliano, Pradelle, Riarasso, Ronco, Solaro, Stemigliano i Valbeccara.

## Galeria fotogràfica

* El castell de Malaspina
* L'església de Santa Maria
* La capella del Santíssim Sagrament

## Referències

* ↑ Comune di Gremiasco - Statuto.
# Metamònades

Els metamònads (Metamonada) són un gran grup de protozous excavats. La seva composició no està completament establerta, encara que inclouen els retortamònads, els diplomònads, i possiblement també els parabasàlids i els oximònads. Aquests quatre grups són tots anaerobis, vivint principalment en simbiosi amb animals. Una sèrie de parabasàlids i oximònads es troben a l'intestí dels tèrmits, i tenen un paper important en la descomposició de la cel·lulosa que es troba a la fusta. Alguns metamònads són paràsits.

## Característiques

Aquests flagel·lats són estranys per la manca de mitocondris. Originalment van ser considerats entre els eucariotes més primitius, divergent dels altres abans de l'aparició dels mitocondris. No obstant això, actualment se sap que van perdre els mitocondris posteriorment, i que conserven tant els orgànuls com els gens nuclears que se'n deriven. Les restes dels mitocondris que conserven són els hidrogenosomes, que produeixen hidrogen, i petites estructures anomenades mitosomes.
Tots aquests grups comparteixen el tenir flagels o cossos basals en grups característics de quatre, els quals estan sovint associats al nucli cel·lular, formant una estructura anomenada cariomastigont. A més, els gèneres Carpediemonas i Trimastix són actualment reconeguts parents propers dels retortamònads i diplomònads i dels oximònads, respectivament. Ambdós són de vida lliure i amitocondriats.

## Classificació

Les metamònades forment part dels excavats, un supergrup eucariòtic que inclou els flagel·lats amb escletxes per alimentar-se i els seus parents propers. Les seves relacions són incertes, i no sempre apareixen junts en els arbres moleculars. És possible que les metamònades, tal com es defineixen aquí, no formin un subgrup monofilètic.

## Referències

* ↑ Cavalier-Smith T «The excavate protozoan phyla Metamonada Grassé emend. (Anaeromonadea, Parabasalia, Carpediemonas, Eopharyngia) and Loukozoa emend. (Jakobea, Malawimonas): their evolutionary affinities and new higher taxa». Int. J. Syst. Evol. Microbiol., 53, Pt 6, novembre 2003, pàg. 1741–58. Arxivat de l'original el 2018-06-12. DOI: 10.1099/ijs.0.02548-0. PMID: 14657102 [Consulta: 8 agost 2011]. (anglès)

## Enllaços externs

* Tree of Life: Fornicata Arxivat 2021-02-07 a Wayback Machine. (anglès)
# Nisbita

La nisbita és un mineral de la classe dels sulfurs, que pertany al grup de la löllingita. Rep el nom en al·lusió a la seva composició, estant formada per níquel (Ni) i antimoni (Sb).

## Característiques

La nisbita és un sulfur de fórmula química NiSb₂. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la nisbita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i reniïta.

## Formació i jaciments

Va ser descoberta a la mina de Coure Trout Bay, al municipi de Mulcahy, dins el districte de Kenora (Ontario, Canadà). També ha estat descrita en una altra mina canadenca, a la província de Terranova i Labrador, així com a Finlàndia, Alemanya, Noruega, Suècia, Rússia, el Kazakhstan, l'Índia i la República Popular de la Xina.

## Referències

* ↑ «Nisbite» (en anglès). Mindat. [Consulta: 13 desembre 2019].
# Quan cau la neu

Quan cau la neu (títol original, Despite the Falling Snow) és una pel·lícula d'espionatge de la Guerra Freda del 2016 dirigida per Shamim Sarif, adaptada de la seva novel·la homònima. Protagonitzada per Rebecca Ferguson, Sam Reid, Charles Dance, Antje Traue, Oliver Jackson-Cohen, Thure Lindhardt i Anthony Head, la pel·lícula es va estrenar al Regne Unit el 15 d'abril de 2016. S'ha doblat al català.
La pel·lícula va guanyar tres premis al Festival de Cinema Independent de Praga de 2016, incloent-hi el millor llargmetratge, la millor actriu (Rebecca Ferguson) i el millor actor secundari (Anthony Head).

## Repartiment

* Rebecca Ferguson com a Katya Grinkova/Lauren Grinkova
* Sam Reid com a Alexander "Sasha" Ivanov (jove)
* Charles Dance com a Alexander "Sasha" Ivanov (de gran)
* Antje Traue com a Marina Rinskaya
* Oliver Jackson-Cohen com a Mikhail "Misha" Ardonov (jove)
* Thure Lindhardt com a Dmitri Rinsky
* Miloš Timotijević com el primer home
* Anthony Head com a Mikhail "Misha" Ardonov (de gran)

## Referències

* ↑ Kregloe, Karman. «Movies, Marriage and Mayhem with Shamim Sarif: From Moscow with Love (Ep. 10)». AfterEllen. [Consulta: 5 juliol 2013].
* ↑ FILM REVIEW: DESPITE THE FALLING SNOW – #MANIFF2016
* ↑ «Quan cau la neu». ésAdir. [Consulta: 7 desembre 2022].
* ↑ , 24-08-2016.
* ↑ «Updates, updates & updates!». Anthony Head – The Official Website. [Consulta: 25 desembre 2016].
* ↑ Despite the Falling Snow | Film review – A double dose of romantic spy intrigue

## Enllaços externs

* Quan cau la neu - Lloc web oficial
# Tecnotropisme

El tecnotropisme és la tendència cultural que tenen totes les comunitats humanes cap a la generació de coneixements i el seu aprofitament integral per part de la comunitat en la qual aquests coneixements són generats, tot i que ha estat usat en alguns estudis com a antònim de ruralisme o de tecnofòbia.
En aquest sentit pot dir-se que així com totes les plantes mostren determinades reaccions cap a la llum (fototropisme), la gravetat (gravitropisme) o l'aigua (hidrotropisme), totes les cultures mostren algun grau d'activitat creadora, d'avanç en tècniques i desenvolupament de dispositius de major o menor qualitat.
Però, a diferència de les plantes i de la resta dels animals, l'home té la capacitat per determinar quines eines són necessàries per a satisfer les necessitats o interessos i quines condicions han de donar-se perquè aquestes eines siguin fabricades. L'home es pot plantejar finalitats, pot determinar mitjans per aconseguir aquestes finalitats i pot, finalment, prendre la decisió d'engegar les accions que porten des d'aquests mitjans cap a aquells finalitats. És per això que s'afirma que aquesta tendència de les comunitats és cultural, perquè l'home realitza aquestes activitats reflexionant, pensant, deliberant i decidint el més convenient en cada cas.
El tecnotropisme és, doncs, la força bàsica que ha impulsat a l'home al llarg de la història a crear totes les tecnologies que coneixem, i és la força bàsica que ha portat l'home del segle xx a inventar la tecnologia que va donar la puntada de peu inicial de la revolució digital: la computadora digital.
No obstant això, és un fet que no totes les comunitats produeixen la mateixa quantitat i qualitat de tecnologia al llarg del temps i és un fet que la revolució digital s'ha produït als EUA durant la segona meitat del segle xx. Les condicions necessàries perquè el tecnotropisme es desenvolupi en tota la seva força són les condicions del capitalisme: marc institucional, lliure mercat, iniciativa privada, clusterització, massivitat i un sòlid sistema de propietat intel·lectual (copyright, patent, secrets comercials, marques, etcètera) han estat a la base de l'explosió de les tecnologies de la informació a EUA durant el segle xx.
El tecnotropisme capitalista és, llavors, el veritable motor de la revolució digital i la pedra angular que accelera els processos d'innovació fent la tecnologia quelcom massiu, a l'abast de qualsevol persona al món.

## Notes i referències

* ↑ Carranza Torres, Martín J., Derecho de la innovación tecnológica. Una historia del tecnotropismo capitalista, Abeledo Perrot, Buenos Aires, 2008.
* ↑ Nogués Pedregal, Antonio Miguel, Ruralismo y tecnotropismo: turismo y desarrollo en la Boniagua, Passos, Revista de turisme i patrimoni cultural, gener, any/vol. 4, n° 001, Universitat de la Llacuna, Espanya, pg.53-68, http://www.redalyc.org/articulo.oa?id=88140104
# Killarney

Killarney (en irlandès, Cill Airne, "església dels aranyoners") és una ciutat del comtat de Kerry, a Irlanda. Es troba al nord dels Macgillicuddy's Reeks, a les ribes del llac Lein, que forma part del Parc Nacional de Killarney. Els monuments més destacats són la catedral de Santa Maria, el castell de Ross i l'abadia i la residència Muckross. Pel que fa a l'entorn natural, cal destacar el conjunt de llacs de Killarney, la cascada de Torc i el Gap of Dunloe. La població va rebre un premi mediambiental, atorgat pel ministeri d'aquest àmbit del govern irlandès, el 2007, cosa que li ha permès incrementar l'atractiu turístic.

## Personatges il·lustres

* Michael Fassbender, actor de pare alemany i mare irlandesa, hi va viure de petit.

## Agermanaments

* Springfield (Illinois)
* Castiglione di Sicilia
* Cooper City
* Concord (Carolina del Nord)
* Myrtle Beach
* Kendal
* Pleinfeld

## Referències

* ↑ Web oficial de Killarney amb el significat del nom
# Subprefectura de Hachijō

La Subprefectura de Hachijō (八丈支庁, Hachijô-shichô) és una subprefectura de Tòquio, a la regió de Kanto, Japó. La subprefectura és responsabilitat del Departament d'Afers Generals del Govern Metropolità de Tòquio. La subprefectura inclou una sèrie d'illes habitades i de rocs a l'arxipèlag d'Izu.

## Geografia

La subprefectura, tot i que depenent de Tòquio i, per tant, pertanyent nominalment a la regió de Kanto, es troba molt més al sud i lluny del Tòquio metropolità. Totes les illes i formacions rocoses compreses dins de la subprefectura corresponen a les illes Izu. L'illa més propera, Hachijô, es troba a vora 287 quilòmetres al sud de Tòquio i la més llunyana, la roca de Sôfu Gan, està a vora 650 quilòmetres al sud de les costes metropolitanes.

### Municipis

Subprefectura de Hachijō (2020) :

### Illes

* Illa de Hachijō
* Hachijō-kojima
* Aogashima
* Rocs Bayonnaise
* Illa Sumisu
* Torishima
* Sōfu Gan
De totes aquestes illes i rocs, les úniques actualment habitades són Hachijô i Aogashima, les quals contenen els municipis del mateix nom.

## Història

L'1 de juliol de 1926 es va crear l'actual subprefectura de Hachijô. El 1939 finalitzà la construcció d'una seu per a la institució, consistent en un edifici de fusta d'un pis. El 26 d'abril de 1971, la seu de la institució s'estableix en la situació actual amb un nou i modern edifici de formigó de tres pisos i un soterrani.

## Referències

* ↑ https://www.soumu.metro.tokyo.lg.jp/09hatijou/
* ↑ https://www.metro.tokyo.lg.jp/english/about/links/municipalities.html
* 1 2 3 東京都八丈支庁『事業概要 平成22年版』 Arxivat 2012-05-13 a Wayback Machine.、2011年
# Abràmovka

«Abràmovka» té aquests significats:
* Abràmovka (Primórie), localitat del krai de Primórie, a Rússia
* Abràmovka (Vladímir), localitat de l'óblast de Vladímir, a Rússia
* Abràmovka (Vorónej), localitat de l'óblast de Vorónej, a Rússia
# Josep Maria Massana i Flotats

Josep Maria Massana Flotats (Barcelona, 1947) és un dissenyador industrial català.
Estudia l'especialitat en la primera promoció d'aquesta disciplina a l'Escola Massana de Barcelona on va tenir com a mestre a Santiago Pey. El 1968 forma l'estudi Equip de disseny amb Josep Maria Tremoleda Álvarez (Barcelona, 1946) i F. Miravilles i J. Domènec. Tots ells van ser membres fundadors el 1973 de 114, botiga de mobles i objectes per a la llar i estudi d'interiorisme que el 1981 es converteix en Mobles 114, editora de mobles, complements i llums.
Els seus dissenys es caracteritzen per l'alt nivell de qualitat tecnològica i funcional, alhora que intenten aconseguir la màxima optimització dels costos de producció. La seva tasca ha estat reconeguda amb nombrosos premis com el Premio Nacional de Diseño a Mobles 114 l'any 2001. Alguns dels seus dissenys més emblemàtics són la prestatgeria TRIA (1978) o el banc Havana (1990).

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona